**KÉRDŐÍV**

Az alábbi kérdések megválaszolásával segítheti a HAJT-A Csapat Egyesület 2023-2027-es európai uniós időszakra vonatkozó LEADER Helyi Fejlesztési Stratégiájának (HFS) tervezését. Ha csupán egy-két kérdéssel kapcsolatban szeretne megnyilvánulni, akkor is küldje vissza válaszát, amely rendkívül értékes számunkra. Térségünk minden lakosának véleménye számít.

Válaszát a következő e-mail címre küldheti: hajtacsapat@hajta.hu

Ne feledje, a közeljövőben elkészülő HFS-ben megfogalmazottak jelentősen meghatározzák majd térségünk fejlesztési, pályázati lehetőségeit!

*(A HAJT-A Csapat Egyesület tervezési területének települései: Bénye, Farmos, Gomba, Káva, Kóka, Mende, Monor külterülete, Monorierdő, Nagykáta külterülete, Nyáregyháza, Pánd, Péteri, Pilis külterülete, Sülysáp, Szentlőrinckáta, Szentmártonkáta, Tápióbicske, Tápiógyörgye, Tápióság, Tápiószecső, Tápiószele, Tápiószentmárton, Tápiószőlős, Tóalmás, Újszilvás, Úri.)*

1. **Melyek települése vagy térsége erősségei (értékei), gyengeségei (problémái), lehetőségei és veszélyei (a sikert csökkentő kockázatok)?** (Ha települést jellemez, nevezze is meg a települést!)
2. **A következő években milyen változásokat látna szívesen településén vagy térségében?**
3. **Ismer-e máshol olyan jó gyakorlati példát, amely követendő lenne települése vagy térsége számára (bármilyen probléma kezelése, megoldása terén)?**
4. **A következő két évben melyek a legfontosabb célok és teendők településén, térségében?**
5. **Véleménye szerint 2027-ig melyek a legfontosabb célok és teendők településén, térségében?**
6. **Milyen együttműködéseket javasol térségünkben?**
7. **Milyen együttműködéseket javasol térségünk és más LEADER térségek között?**
8. **Milyen nemzetközi együttműködéseket javasol térségünk számára?**
9. **Foglalja össze néhány tömör mondatban, hogy 2030-ban milyennek szeretné látni térségünket, együttműködéseinket?**
10. **Milyen lépéseket javasol a hátrányos helyzetben lévők esélyegyenlőségének megteremtéséért?**
11. **Van-e egyéb mondanivalója, véleménye?**